
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 825 


5 Οκτωβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εγκριση τοπικού ρυμοτομικού σχεδίου στην εκτός του 
εγκεκριμένου ρυμοτομικού σχεδίου περιοχή του 
δήμου Ασπροπύργου (Ν. Αττικής) για τον καθορι¬ 
σμό χώρου ανέγερσης νηπιαγωγείου και δημοτι¬ 
κού σχολείου και καθορισμός όρων και περιορι¬ 


σμών δόμησης αυτού. 1 

Έγκριση τροποποίησης ρυμοτομικού σχεδίου πόλης 

Καβάλας στην οδό Δαναών. 2 

Έγκριση τροποποίησης ρυμοτομικού σχεδίου στα 
Ο.Τ. 206 και 201 του οικισμού Καλύβια Λιμεναρίων 
του Δήμου Θάσου. 3 


ΑΠΟΦΑΣΕΙ Σ 

Αριθ. 22895/5504 (1) 

Εγκριση τοπικού ρυμοτομικού σχεδίου στην εκτός του ε¬ 
γκεκριμένου ρυμοτομικού σχεδίου περιοχή του δήμου 
Ασπροπύργου (Ν. Αττικής) για τον καθορισμό χώρου 
ανέγερσης νηπιαγωγείου και δημοτικού σχολείου και 
καθορισμός όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 114 (παρ. 1), 248, 249, 250 
και 255του από 14.7.1999 Π.Δ/τος «Κώδικας Βασικής Πο- 
λεοδομικής Νομοθεσίας» (Δ' 580), όπως τα άρθρα 248, 
249, 250 και 255 τροποποιήθηκαν με τα άρθρα 5, 6, 7 και 
13 αντίστοιχα του Ν. 2831/2000 «Τροποποίηση των διατά¬ 
ξεων του Ν. 1577/1985 «Γενικός Οικοδομικός Κανονι¬ 
σμός» και άλλες πολεοδομικές διατάξεις» (Α' 140). 

2. Τις διατάξεις της παρ. 2 περ.Δτου άρθρου 29 του Ν. 
2831/2000 (Α' 140). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 


4. Την 860/7.4.1998 πράξη χαρακτηρισμού της Δ/νσης 
Δασών Δυτικής Αττικής-Δασαρχείου Αιγάλεω. 

5. Το Φ5/2/1000/30.3.2001 έγγραφο της Γ' Εφορείας 
Προϊστορικών και Κλασσικών Αρχαιοτήτων Αθηνών. 

6. Τις 190/1996 και 374/2000 γνωμοδοτήσεις του δημο¬ 
τικού συμβουλίου Ασπροπύργου. 

7. Τα 105/2001 και 161/2001 υπηρεσιακά σημειώματα 
της Δ/νσης Πολεοδομικού Σχεδιασμού-Τμήμα Α'. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Εγκρίνεται τοπικό ρυμοτομικό σχέδιο στην εκτός του 
εγκεκριμένου ρυμοτομικού σχεδίου περιοχή «Ρουπάκι» 
του δήμου Ασπροπύργου (Ν. Αττικής), για τον καθορισμό 
χώρου ανέγερσης νηπιαγωγείου και δημοτικού σχολείου 
και την έγκριση πεζοδρόμου, όπως ο χώρος φαίνεται πε¬ 
ρικλειόμενος με πράσινη γραμμή και με στοιχεία 
Α,Β,Γ,Δ,Α στο σχετικό πρωτότυπο διάγραμμα σε κλίμακα 
1:500, που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την 22895/2001 
πράξη του και που αντίτυπό του σε φωτοσμίκρυνση 
δημοσιεύεται με την παρούσα απόφαση. 

2. Οι όροι και περιορισμοί δόμησης του παραπάνω χώ¬ 
ρου καθορίζονται, ως εξής: 

α. Μέγιστο ποσοστό κάλυψης: σαράντα τοις εκατό 
(40%) της επιφάνειας του χώρου, 
β. Συντελεστής δόμησης: πέντε δέκατα (0,5). 
γ. Μέγιστο επιτρεπόμενο ύψος των ανεγερθησομένων 
κτιρίων: οκτώ μέτρα (8.00 μ.). 

δ. Πάνω από το μέγιστο επιτρεπόμενο ύψος των ανε- 
γερθησομένων κτιρίων επιτρέπεται η κατασκευή κεραμο- 
σκεπούς στέγης με μέγιστο ύψος δύο (2,00 μ.) μέτρα. 

ε. Η ελάχιστη απόσταση των κτιρίων από τα όρια του γη¬ 
πέδου ορίζεται, ως εξής: 

απο τη ρυμοτομική γραμμή ΑΔ: είκοσι πέντε (25) μέτρα 
από την πλευρά ΑΒ : δεκατρία (13) μέτρα 

από την πλευρά ΒΓ : τριάντα δύο (32) μέτρα 

από την πλευρά ΓΔ : δεκατέσσερα (14) μέτρα 

3. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Αθήνα, 18 Σεπτεμβρίου 2001 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

Αριθ. 1917 (2) 

Έγκριση τροποποίησης ρυμοτομικού σχεδίου πόλης Κα¬ 
βάλας στην οδό Δαναών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. Δ/τος της 17/7/23 «περί σχεδίων 
πόλεων κ.λ.π.» όπως ισχύει σήμερα και ειδικότερα τα άρ¬ 
θρα 1,2,3,29 & 70 αυτού. 

2. Τις διατάξεις του άρθρου 2.9 του Ν. 2831/ 2000 
(ΦΕΚ140Α) «Τροποποίηση διατάξεων του Ν. 1577/85, 
κ.λπ.» σε συνδυασμό με τις διατάξεις του Ν. 2503/97(ΦΕΚ 
107 Α'). 

3. Τις διατάξεις του Κεφ. II του από 3.4.29 Π.Δ/τος που 
διατηρήθηκαν σε ισχύ με το άρθρο 31 §3τουΝ. 1577/85. 

4. Την υπ’ αριθμ750/2001 γνωμοδότηση του Δημοτικού 
Συμβουλίου που εκφράζει τη σύμφωνη γνώμη του επί της 
προτεινόμενης τροποποίησης όπως αυτή απεικονίζεται 
στο συνημμένο τοπογραφικό διάγραμμα και συγκεκριμέ¬ 
να οι οικοδομικές γραμμές επανέρχονται στη θέση που ή¬ 
ταν στο ανακληθέν σχέδιο πόλης Καβάλας του έτους 
1998, γιατί η οδός Δαναών είναι ήδη διαμορφωμένη, οπό¬ 
τε δεν είναι δυνατόν να προσκυρωθεί και με την διαπλά- 
τυνση που δημιουργείται στο με αριθμ. 6 τμήμα ιδιοκτη¬ 
σίας Δήμου Καβάλας δημιουργείται χώρος είτε για στάθ¬ 
μευση αυτοκινήτων είτε για διαμόρφωση πρασίνου, 
ανσλογο με τις ονάγκες της περιοχής. 

5. Την υπ’αριθμ. 56/29.8.2001 σύμφωνη γνωμοδότηση 
του Συμβουλίου Χ.Ο.Π. της Περιφέρειας Ανατολικής Μα- 
κεδονίας-Θράκης(ομόφωνη). 


6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού του Δήμου Καβά¬ 
λας. 

Επειδή με την εν λόγω τροποποίηση αυξάνονται οι κοι¬ 
νόχρηστοι χώροι της περιοχής με αποτέλεσμα οι ιδιοκτη¬ 
σίες να αξιοποιηθούν ορθότερα στα οικόπεδα τους χωρίς 
να θίγονται καμία από τις όμμορες ιδιοκτησίες αλλά ούτε 
και το πολεοδομικό καθεστώς της ευρύτερης περιο¬ 
χής,σε μια αρκετά πυκνοδομημένη περιοχή της Καβάλας 
όπως αναφέρεται στην ανωτέρω γνωμοδότηση του Περι¬ 
φερειακού Σ. Χ.Ο.Π., αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου 
πόλης Καβάλας στην οδό Δαναών όπως ακριβώς απεικο¬ 
νίζεται στο συνημμένο τοπογραφικό διάγραμμα που θεω¬ 
ρήθηκε από την προϊσταμένη της Δ/νσης ΠΕ.ΧΩ. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κομοτηνή, 10 Σεπτεμβρίου 2001 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ.2136 ( 3 > 

Έγκριση τροποποίησης ρυμοτομικού σχεδίου στα Ο.Τ. 

206 και 201 του οικισμού Καλύβια Λιμεναρίων του Δή¬ 
μου Θάσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. Δ/τος της 17/7/23 « περί σχεδίων 
πόλεων κ.λ.π.» όπως ισχύει σήμερα και ειδικότερα τα άρ¬ 
θρα 1,2,3,29 & 70 αυτού. 

2. Τις διατάξεις του άρθρου 29 του Ν. 2831/2000 
(ΦΕΚ140Α’) «Τροποποίηση διατάξεων του Ν. 1577/85, 
κ.λ.π.» σε συνδυασμό με τις διατάξεις του Ν. 
2503/97(ΦΕΚ 107 Α'). 

3. Τις διατάξεις του Κεφ. II του από 3.4.29 Π.Δ/τος που 
διατηρήθηκαν σε ισχύ με το άρθρο 31 §3τουΝ. 1577/85. 

4. Την υπ’αριθμ 6/2001 γνωμοδότηση του Δημοτικού 
Συμβουλίου που εκφράζει τη σύμφωνη γνώμη του επί της 
προτεινόμενης τροποποίησης όπως αυτή απεικονίζεται 
στο συνημμένο τοπογραφικό διάγραμμα και συγκεκριμέ¬ 
να της μεταφοράς της οικοδομικής γραμμής και την αύ¬ 
ξηση του μέσου πλάτους της οδού, που θα επιφέρει κα¬ 
λύτερα συγκοινωνιακά αποτελέσματα. 

5. Την υπ’αριθμ. 55/29.8.2001 σύμφωνη γνωμοδότηση 
του Συμβουλίου Χ.Ο.Π. της Περιφέρειας Ανατολικής Μα- 
κεδονιας-Θράκης(ομόφωνη). 

6. Το γεγονός ότι από τις διατάξεις της απόφασης αυ¬ 


τής δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού του Δήμου Καβά¬ 
λας. 

Επειδή με την εν λόγω τροποποίηση αυξάνονται οι κοι¬ 
νόχρηστοι χώροιτης περιοχής κατά 60 μτ. με αποτέλεσμα 
οι ιδιοκτησίες να αξιοποιηθούν ορθότερα στα οικόπεδα 
τους χωρίς να θίγονται καμία από τις όμμορες ιδιοκτησίες 
αλλά ούτε και το πολεοδομικό καθεστώς της ευρύτερης 
περιοχής, σε μια αρκετά πυκνοδομημένη περιοχή των Λι- 
μεναρίων ,όπως αναφέρεται στην ανωτέρω γνωμοδότη¬ 
ση του Περιφερειακού Σ.Χ.Ο.Π., αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου 
στα Ο.Τ. 206 και 201 στα Καλύβια Λιμεναρίων Θάσου σύμ¬ 
φωνα με το άρθρο 29 του Ν. 2831/2000 όπως ακριβώς α¬ 
πεικονίζεται στο συνημμένο τοπογραφικό διάγραμμα που 
θεωρήθηκε από την προϊσταμένη της Δ/νσης ΠΕ.ΧΩ. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κομοτηνή, 10 Σεπτεμβρίου 2001 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

